8. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. Υ.Ε.Β. 26931/3127/1468 της 16 Μαΐου/5 Ιουν. 1961 (ΦΕΚ Β΄ 179) Περί τρόπου διαπιστώσεως της παραγωγής των κτημάτων των καλλιεργητών των υποχρέων εις την καταβολήν της υπό του άρθρ. 8 του Ν.Δ. 4097/60 προβλεπομένης εισφοράς. Έχοντες υπ’ όψιν: α)Την παρ. 4 του άρθρ. 9 του Ν.Δ. 4097/60 «περί τροποποιήσεως και συμπληρώσεως της Νομοθεσίας περί των γαιών του Κωπαϊδικού πεδίου κλπ.». β)Την υπ’ αριθ. 17/10.5.60 πράξιν του Διοικητικού Συμβουλίου του Οργανισμού Κωπαΐδος. γ)Την υπ’ αριθ. 470/11.5.61 αναφοράν του ως άνω Οργανισμού, αποφασίζομεν: 1.Καθορίζομεν τον τρόπον διαπιστώσεως της παραγωγής των κτημάτων των καλλιεργητών των υποχρέων εις την καταβολήν της υπό του άρθρ. 8 του Ν.Δ. 4097/60 προβλεπομένης εισφοράς ως κατωτέρω. (Αντί της σελ. 252,79) Σελ. 252,79(α) Διανομή Γαιών Κωπαΐδας 17.Β.κ.7-8 2.Δια τα κτήματα της περιοχής της προβλεπομένης υπό του εδαφ. α΄ της παρ. 2 του άρθρ. 8 του Ν.Δ. 4097/60, αύτη θα πραγματοποιηθή βάσει της παραγωγής τούτων, εφ’ όσον ταύτα είναι εσπαρμένα δια σίτου, κριθής ή βρώμης. 3.Δια τα κτήματα τα κείμενα εις τας υπολοίπους περιοχάς τας καθοριζομένας υπό των εδαφ. β΄, γ΄, δ΄ της παρ. 2 και παρ. 3 του άρθρ. 8 του Ν.Δ. 4097/60, η είσπραξις της εισφοράς θα πραγματοποιηθή επί τη βάσει εκτιμήσεως της παραγωγής υπό επιτροπών εξ υπαλλήλων του Οργανισμού Κωπαΐδος  οριζομένων υπό τούτου εφ’ όσον ταύτα είναι εσπαρμένα δια σίτου, κριθής ή βρώμης. Αι επιτροπαί αύται θα συντάξουν ονομαστικούς καταλόγους, περιλαμβάνοντας το ονοματεπώνυμον του καλλιεργητού, το χωρίον, την έκτασιν του κτήματος, την προβλεπομένην παραγωγήν και την βάσει ταύτης εισπραχθησομένην ποσότητα προϊόντων δι’ εισφοράν. Οι ονομαστικοί ούτοι κατάλογοι θα αποτελούν τους βεβαιωτικούς τίτλους βάσει των οποίων θα πραγματοποιείται η είσπραξις της εν λόγω εισφοράς. Αντίγραφα των καταλόγων τούτων θα κοινοποιηθώσιν εις τα χωρία των υποχρέων καλλιεργητών. Κατά των γενομένων εκτιμήσεων παραγωγής, επιτρέπεται η υποβολή ενστάσεων εντός ανατρεπτικής προθεσμίας 7 ημερών από της κοινοποιήσεως των ονομαστικών καταλόγων και πάντως προ της συγκομιδής. Αι ενστάσεις αύται θα εκδικάζωνται υπό δευτεροβαθμίου Επιτροπής εξ υπαλλήλων του Οργανισμού Κωπαΐδος  οριζομένης υπό τούτου. Αι αποφάσεις της δευτεροβαθμίου Επιτροπής θα είναι οριστικαί και αμετάκλητοι. Εις ην περίπτωσιν μετά την κατά τ’ ανωτέρω εκτίμησιν ήθελεν επέλθη μείωσις της παραγωγής λόγω πτώσεως χαλάζης ή λόγω θεομηνίας, οι ενδιαφερόμενοι καλλιεργηταί δύνανται να υποβάλωσιν εις τον Οργανισμόν Κωπαΐδος, προ της συγκομιδής, αίτησιν επανεκτιμήσεως της παραγωγής των, ήτις εκδικάζεται τελεσιδίκως υπό Επιτροπής οριζομένης υπό του Οργανισμού Κωπαΐδος. 4.Εφ’ όσον τα κτήματα είναι εσπαρμένα, ανεξαρτήτως περιοχής εις ην κείνται, δι’ ετέρων φθινοπωρινών προϊόντων πλην σίτου, κριθής ή βρώμης, ή εφ’ όσον η παραγωγή συγκομισθή εις σανόν, η εισφορά καθορίζεται ανεξαρτήτως παραγωγής, εις 5 χιλιόγραμμα σίτου μαλακού ή 4 χιλιόγραμμα σίτου σκληρού ή 5 χιλ/μα κριθής ή 5 χιλ/μα βρώμης κατά στρέμμα ή δραχ. 12 κατά στρέμμα. 5.Η παρούσα, ης η ισχύς άρχεται από σήμερον δημοσιευθήτω δια της Εφημερίδος της Κυβερνήσεως. Σελ. 252,80(α) 183-88 17.Β.κ.8 Διανομή Γαιών Κωπαΐδας 